पंचायत सहायक बनाने के लिए विद्यार्थी मित्रों का सड़क पर लेटकर प्रदर्शन
शर्ट खोलकर सड़क पर प्रदर्शन करते विद्यार्थी मित्र।
राजसमंद| विद्यार्थीमित्र शिक्षक संघ ने बुधवार को गुप्तेश्वर महादेव से रैली निकाली। वहीं जल चक्की तिराहे पर मानव श्रृंखला बनाकर प्रदर्शन किया गया। इसके बाद कलेक्टर अर्चना सिंह को मुख्यमंत्री के नाम ज्ञापन सौंपा। विद्यार्थी मित्र शिक्षक संघ की रैली से पूर्व श्री गुप्तेश्वर महादेव मंदिर परिसर में जिलाध्यक्ष भगवत सिंह राठौड़ की अध्यक्षता में बैठक हुई। राठौड़ ने मांग करते हुए कहा कि 30 अप्रैल 2014 तक कार्यरत सभी विद्यार्थी मित्रों को वरीयता देकर जिला स्तर से ही सूची जारी करके जल्द नियुक्ति दी जाए। वर्तमान में कई विद्यार्थी मित्र बेरोजगारी का दंश झेल रहे है। इनको पंचायत सहायक में भर्ती करके रोजगार देने की मांग की गई।
विद्यार्थीमित्रों ने अर्धनग्न प्रदर्शन किया : विद्यार्थीमित्रों ने बैठक करने के बाद में रैली निकाली गई। यह रैली गुफा श्री गुप्तेश्वर महादेव मंदिर से रवाना हुई। जो सब्जी मंडी, मुख्य चौपाटी, पुराना बस स्टैंड होते हुए, जल चक्की तिराहे पर पहुंची। जहां विद्यार्थी मित्रों ने मानव श्रृंखला बनाई। सभी ने जमकर सरकार के खिलाफ आक्रोश व्यक्त किया। इसके बाद सभी विद्यार्थी मित्र पीर बावजी, आवरी माता, नगर परिषद कार्यालय होते हुए कलेक्ट्री पहुंचे। जहां कलेक्टर अर्चना सिंह को मुख्यमंत्री के नाम ज्ञापन सौंपा गया।
hin_Deva hin_Deva hin_Deva hin_Deva